钦定古今图书集成/历象汇编/乾象典/第039卷 > 《关山月》长孙佐辅
## 钦定古今图书集成/历象汇编/乾象典/第039卷 > 《关山月》长孙佐辅

“凄凄还切切，戍客多离别。何处最伤心，关山见《秋月》。”
“关月竟如何？由来远近过。始经元菟塞，终绕白狼河。
忽忆秦楼妇，流光应共有。已得并蛾眉，还知揽纤手。
去岁照同行，比翼复连形。今宵照独立，顾影自茕茕。
馀辉渐西落，夜夜看如昨。借问映旌旗，何如鉴帷幕。
拂晓朔风悲，蓬惊雁不飞。几时征戍罢，还向月中归。”